**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА БАЧКА ПАЛАНКА**

**ОПШТИНСКА УПРАВА ОПШТИНЕ**

**БАЧКА ПАЛАНКА**

**ОДЕЉЕЊЕ ЗА ФИНАНСИЈЕ И БУЏЕТ**

**БРОЈ: IV-02-4-1/2023-110**

**ДАНА: 20.07.2023.**

**КРАЉА ПЕТРА I БР.16**

**БАЧКА ПАЛАНКА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ПРЕДМЕТ:** Упутство за припрему буџета Општине Бачка Паланка за 2024. годину

Дана 05. јула 2023. године Министарство финансија, доставило је Општини Бачка Паланка, као и свим осталим јединицама локалне самоуправе, Упутство за припрему одлуке о буџету локалне власти за 2024. годину са пројекцијама за 2025. и 2026. годину.

У складу са чланом 31. Став 1 тачка 2), члана 40. и члана 41. Закона о буџетском систему („Службени гласник РС, бр. 54/09, 73/10, 101/10, 101/11, 93/12,62/2013,63/2013-испр.,108/2013, 142/14, 68/15 др.закон, 103/15, 99/16, 113/17, 95/18, 31/19, 72/19, 149/20 и 118/21), локални орган управе надлежан за финансије израдио је Упутство за припрему буџета Општине Бачка Паланка за 2024. годину и доставља га директним и индиректним корисницима буџетских средстава.

Активности припреме Одлуке о буџету општине за 2024. годину почињемо на основу Упутства за припрему одлуке о буџету локалних власти за 2024. годину и пројекција за 2025. и 2026. годину Министарства финансија РС. У поступку припреме и доношења буџета, а у складу са буџетским календаром за ниво Републике Србије, министар финансија je доставио упутство за припрему одлуке о буџету за нареду годину локалној власти до 05. јула. Према буџетском календару за локалну власт, локални орган надлежан за финансије доставља упутство за припрему нацрта буџета локалне власти до 01. августа. Буџетски корисници треба да се, одговорним пословним планирањем, припреме за што квалитетнији предлог финансијског плана за 2024. годину, водећи рачуна да се обезбеди обављање основних фунција које се обављају у систему локалне самоуправе.

У буџетској 2024. години примењиваће се иста униформна програмска структура за јединице локалне самоуправе (циљеви програма и програмских активности и листа униформних индикатора) као и у буџетском циклусу за 2023. годину.

Сви буџетски корисници исказују своје финансијске планове на **програмски начин**. Корисници који реализују више програмских активности у оквиру истог или различитих програма, плате и трошкове функционисања треба да вежу за доминантну делатност, односно делатност којом се корисник претежно бави.

С обзиром на то да је законодавац оставио могућност да установе до даљњег могу да користе сопствене приходе у складу са законом, **неопходно је преиспитати основаност и оправданост постојања рачуна сопствених прихода индиректних корисника буџетских средства** (установе културе, спорта и сл.) у случају када коришћење и расподела тих прихода није уређена посебним законима. Уколико буџетски корисник, у складу са посебним законима, остварује сопствене приходе надлежни орган локалне власти дужан је да води рачуна да тај корисник извршава расходе и издатке првенствено из тог и других извора, па тек онда из извора 01 – Приходи из буџета (члан 52. Закона о буџетском систему).

У складу са чланом 5. Закона о буџетском систему приходи и примања исказују се у укупно оствареним износима, а расходи и издаци у укупно извршеним износима. Правилником о условима и начину вођења рачуна за уплату јавних прихода и распоред средстава са тих рачуна прописани су рачуни за уплату јавних прихода, тако да сви јавни приходи и примања којима се финансирају надлежности локалне власти треба да буду уплаћени на рачуне прописане за уплату јавних прихода, чиме би се испоштовало уставно начело бруто принципа (члан 92. Устава Републике Србије), а не на подрачуне корисника буџетских средстава.

У поступку припреме и доношења буџета општине Бачка Паланка за 2024.годину, са пројекцијама за 2025. и 2026.годину наставља се процес унапређења програмског модела буџета кроз увођење родно одговорног буџетирања у буџетски процес. Планом поступног увођења родно одговорног буџетирања за кориснике буџетских средстава општине Бачка Паланка за 2024. годину, поступно се уводи родно одговорно буџетирање код корисника буџетских средстава општине Бачка Паланка: Општинска управа Бачка Паланка - Програм 3 – Локално економски развој и Програм 14- Развој спорта и омладине; Скупштина Општине Бачка Паланка – Програм 16- Политички систем локалне самоуправе, путем дефинисања родне компоненте, односно родних циљева и индикатора у оквиру три програма.

1. **Опис планиране политике општине Бачка Паланка**

У периоду од 2024. године до 2026. године Општина Бачка Паланка ће обављати изворне, поверене и пренесене надлежности у складу са Уставом Републике Србије и Законом о локалној самоуправи, као и другим законским и подзаконским актима којима се регулишу надлежности локалних самоуправа у Србији.

Главни приоритети општине су:

1. Унапређење јавне управе -унапредити квалитет услуга општинске управе према грађанима и привреди, повећати капиталне инвестиције и унапредити управљање људским ресурсима. Спровести активности усмерене на модернизацију рада општинске управе Бачка Паланка увођењем система електронске управе.
2. Буџет и финансије – сагледати комплетно стање нефинасијске имовине општине како би се створила јасна и прецизна слика о јавној својини и ажурирала евиденције истих. Успостављање адекватног система финансијског управљања и контроле, трошење новчаних средстава у складу са законом о буџетском систему и сагледати све могућности уштеде по свим нивоима, како на нивоу општине, тако на нивоу јавних предузећа и установа. Акценат ће бити стављен на још бољу наплату потраживања како на нивоу општине тако на нивоу јавних предузећа и установа са циљем повећања прихода, односно ликвидности.
3. Развој привреде и економије – припрема све неопходне просторно планске и пројектно техничке документације за развој и опремање радних и индустријских зона, унапређење сарадње са локалном пословном заједницом, поспешити постојећу пољопривредну производњу и обогатити и развити локану туристичку понуду.
4. Развој пољопривреде и села – унапређење развоја свих сектора пољопривредне производње и бољи пласман пољопривредних производа кроз нове инвестиције и брендирање пољопривредних производа са територије општине Бачка Паланка.
5. Развој и унапређење саобраћајне инфраструктуре – изградња нове и реконструкција постојеће саобраћајне инфраструктуре, спровођење активности које су усмерене на повећање квалитета локалне путне мреже и повећање мобилности грађана.
6. Заштита животне средине –изградња и реконструисање зелених површина јавне намене на целој територији општине и увећање постојеће шумске површине, активности усмерене на санацију и рекултивацију старог сметлишта и дивљих депонија, набавка посуда за примарну селекцију отпада и изградња објеката за секундарну сепарацију, рециклажу и компостирање, мерење квалитета земљишта, ваздуха и буке на целој територији Општине Бачка Паланка, изградња и реконструкција водоводне и канализационе мреже, изградња постројења за пречишћавање отпадних вода и изградња новог изворишта за водоснабдевање.
7. Унапређење друштвене делатности – унапредити социјалне услуге и здравствену заштиту, побољшати културну понуду општине и квалитет образовања ипоспешити услове за бављење спортом, сарадњу са организацијама цивилног друштва и безбедност у саобраћају уз примену принципа родне равноправности у свим сегментима друштвених делатности.
8. **Основне макроекономске претпоставке у периоду 2024. - 2026. године, према Упутству Министарства финансија, дајемо у наставку:**

|  |  |  |
| --- | --- | --- |
| Макроекономски индикатори | Пројекција | Пројекција |
| 2023. | 2024. |
| Стопа номиналног раста БДП у % | 14,3 | 8,3 |
| Годишња стопа реалног раста БДП, у % | 2,5 | 3,5 |
| Потрошачке цене, просек периода у % | 12,5 | 4,9 |

1. **Процене прихода и примања и расхода и издатака буџета Општине Бачка Паланка за буџетску и наредне две фискалне године**

Пројекција обима и структуре буџетских прихода и примања у периоду од 2024.-2026. године:

|  |  |  |  |  |  |
| --- | --- | --- | --- | --- | --- |
| **Класа/** | **ВРСТЕ ПРИХОДА И ПРИМАЊА** | **План за 2023. годину** | **Пројекција за 2024. годину** | **Пројекција за 2025. годину** | **Пројекција за 2026. годину** |
| **Група** |
| **700000** | **ТЕКУЋИ ПРИХОДИ** | **2.024.940.602** | **2.024.940.602** | **2.024.940.602** | **2.024.940.602** |
| **710000** | **ПОРЕЗИ** | **1.715.406.500** | **1.715.406.500** | **1.715.406.500** | **1.715.406.500** |
| 711000 | Порез на доходак, добит и капиталне добитке | 1.263.440.000 | 1.263.440.000 | 1.263.440.000 | 1.263.440.000 |
| 713000 | Порез на имовину | 370.126.500 | 370.126.500 | 370.126.500 | 370.126.500 |
| 714000 | Порез на добра и услуге | 56.740.000 | 56.740.000 | 56.740.000 | 56.740.000 |
| 716000 | Други порези | 25.100.000 | 25.100.000 | 25.100.000 | 25.100.000 |
| **730000** | **ДОНАЦИЈЕ, ПОМОЋИ И ТРАНСФЕРИ** | **204.094.102** | **204.094.102** | **204.094.102** | **204.094.102** |
|  |
| 733000 | Трансфери од других нивоа власти | 204.094.102 | 204.094.102 | 204.094.102 | 204.094.102 |  |
| **740000** | **ДРУГИ ПРИХОДИ** | **105.430.000** | **105.430.000** | **105.430.000** | **105.430.000** |  |
| 741000 | Приходи од имовине | 40.200.000 | 40.200.000 | 40.200.000 | 40.200.000 |  |
| 742000 | Приходи од продаје добара и услуга | 55.200.000 | 55.200.000 | 55.200.000 | 55.200.000 |  |
| 743000 | Новчане казне и одузета нимовинска корист | 8.730.000 | 8.730.000 | 8.730.000 | 8.730.000 |  |
| 745000 | Мешовити и неодрађени приходи | 1.300.000 | 1.300.000 | 1.300.000 | 1.300.000 |  |
| **770000** | **МЕМОРАНДУМСКЕ СТАВКЕ ЗА РЕФУНДАЦИЈУ РАСХОДА** | **10.000** | **10.000** | **10.000** | **10.000** |  |
| 772000 | Меморандумске ставке за рафундацију расхода претходне године | 10.000 | 10.000 | 10.000 | 10.000 |  |
| **800000** | **ПРИМАЊА ОД ПРОДАЈЕ НЕФИНАНСИЈСКЕ ИМОВИНЕ** | **5.000.000** | **5.000.000** | **5.000.000** | **5.000.000** |  |
| 810000 | ПРИМАЊА ОД ПРОДАЈЕ ОСНОВНИХ СРЕДСТАВА | **5.000.000** | **5.000.000** | **5.000.000** | **5.000.000** |  |
| 811000 | Примања од продаје непокретности | 5.000.000 | 5.000.000 | 5.000.000 | 5.000.000 |  |
|  | **ТЕКУЋИ ПРИХОДИ И ПРИМАЊА ОД ЗАДУЖИВАЊА И ПРОДАЈЕ ФИНАНСИЈСКЕ КОМИСИЈЕ** | **2.024.940.602** | **2.024.940.602** | **2.024.940.602** | **2.024.940.602** |  |
|  | **УКУПНО ПРЕНЕТА СРЕДСТВА, ТЕКУЋИ ПРИХОДИ И ПРИМАЊА** | **2.029.940.602** | **2.029.940.602** | **2.029.940.602** | **2.029.940.602** |  |

Лимити укупних расхода и издатака по корисницима буџетских средстава за период од 2024.-2026. године

|  |  |  |  |  |
| --- | --- | --- | --- | --- |
| **КОРИСНИК ЈАВНИХ СРЕДСТАВА** | **План за 2023. годину** | **Пројекција за 2024. годину** | **Пројекција за 2025. годину** | **Пројекција за 2026. годину** |
| СКУПШТИНА ОПШТИНЕ | 32.285.012 | 32.285.012 | 32.285.012 | 32.285.012 |
| ПРЕДСЕДНИК ОПШТИНЕ | 15.177.383 | 15.177.383 | 15.177.383 | 15.177.383 |
| ОПШТИНСКО ВЕЋЕ | 8.037.332 | 8.037.332 | 8.037.332 | 8.037.332 |
| ОПШТИНСКО ЈАВНО ПРАВОБРАНИЛАШТВО | 3.038.476 | 3.038.476 | 3.038.476 | 3.038.476 |
| ОПШТИНСКА УПРАВА | 1.246.885.349 | 1.246.885.349 | 1.246.885.349 | 1.246.885.349 |
| ПУ „МЛАДОСТ“ | 230.644.888 | 230.644.888 | 230.644.888 | 230.644.888 |
| НАРОДНА БИБЛИОТЕКА „ВЕЉКО ПЕТРОВИЋ“ | 35.009.441 | 35.009.441 | 35.009.441 | 35.009.441 |
| УСТАНОВА КУЛТУРНИ | 32.600.921 | 32.600.921 | 32.600.921 | 32.600.921 |
| ЦЕНТАР |
| ТУРИСТИЧКА ОРГАНИЗАЦИЈА | 17.360.297 | 17.360.297 | 17.360.297 | 17.360.297 |
| УСР „ТИКВАРА“ | 74.195.757 | 74.195.757 | 74.195.757 | 74.195.757 |
| МЕСНА ЗАЈЕДНИЦА МЛАДЕНОВО | 3.455.663 | 3.455.663 | 3.455.663 | 3.455.663 |
| МЕСНА ЗАЈЕДНИЦА ТОВАРИШЕВО | 2.539.143 | 2.539.143 | 2.539.143 | 2.539.143 |
| МЕСНА ЗАЈЕДНИЦА ОБРОВАЦ | 2.915.828 | 2.915.828 | 2.915.828 | 2.915.828 |
| МЕСНА ЗАЈЕДНИЦА КАРАЂОРЂЕВО | 2.474.680 | 2.474.680 | 2.474.680 | 2.474.680 |
| МЕСНА ЗАЈЕДНИЦА ЧЕЛАРЕВО | 3.757.414 | 3.757.414 | 3.757.414 | 3.757.414 |
| МЕСНА ЗАЈЕДНИЦА НОВА ГАЈДОБРА | 2.845.444 | 2.845.444 | 2.845.444 | 2.845.444 |
| МЕСНА ЗАЈЕДНИЦА ГАЈДОБРА | 4.534.204 | 4.534.204 | 4.534.204 | 4.534.204 |
| МЕСНА ЗАЈЕДНИЦА СИЛБАШ | 2.141.432 | 2.141.432 | 2.141.432 | 2.141.432 |
| МЕСНА ЗАЈЕДНИЦА ПАРАГЕ | 2.277.447 | 2.277.447 | 2.277.447 | 2.277.447 |
| МЕСНА ЗАЈЕДНИЦА ДЕСПОТОВО | 2.779.447 | 2.779.447 | 2.779.447 | 2.779.447 |
| МЕСНА ЗАЈЕДНИЦА ПИВНИЦЕ | 3.182.796 | 3.182.796 | 3.182.796 | 3.182.796 |
| МЕСНА ЗАЈЕДНИЦА НЕШТИН | 1.893.307 | 1.893.307 | 1.893.307 | 1.893.307 |
| МЕСНА ЗАЈЕДНИЦА ВИЗИЋ | 1.637.974 | 1.637.974 | 1.637.974 | 1.637.974 |
| МЕСНА ЗАЈЕДНИЦА ДУНАВ | 2.402.373 | 2.402.373 | 2.402.373 | 2.402.373 |
| МЕСНА ЗАЈЕДНИЦА ЦЕНТАР | 2.647.593 | 2.647.593 | 2.647.593 | 2.647.593 |
| МЕСНА ЗАЈЕДНИЦА БРАТСТВО | 2.045.656 | 2.045.656 | 2.045.656 | 2.045.656 |
| МЕСНА ЗАЈЕДНИЦА СТАРИ ГРАД | 2.644.406 | 2.644.406 | 2.644.406 | 2.644.406 |
| ОШ“АЛЕКСА ШАНТИЋ“ | 14.717.000 | 14.717.000 | 14.717.000 | 14.717.000 |
| ОШ“БРАЋА НОВАКОВ“ | 12.776.452 | 12.776.452 | 12.776.452 | 12.776.452 |
| ОШ“ЖАРКО ЗРЕЊАНИН“ | 6.931.000 | 6.931.000 | 6.931.000 | 6.931.000 |
| ОШ“ЗДРАВКО ЧЕЛАР“ | 15.979.638 | 15.979.638 | 15.979.638 | 15.979.638 |
| ОШ“15.ОКТОБАР“ | 15.452.305 | 15.452.305 | 15.452.305 | 15.452.305 |
| ОШ“МИЛЕТА ПРОТИЋ“ | 11.888.000 | 11.888.000 | 11.888.000 | 11.888.000 |
| ОШ“БРАНКО ЋОПИЋ“ | 9.736.364 | 9.736.364 | 9.736.364 | 9.736.364 |
| ШОМО“СТЕВАН ХРИСТИЋ“ | 5.245.000 | 5.245.000 | 5.245.000 | 5.245.000 |
| ОШ“СВЕТИ САВА“ | 18.070.000 | 18.070.000 | 18.070.000 | 18.070.000 |
| ОШ“ВУК КАРАЏИЋ“ | 18.390.000 | 18.390.000 | 18.390.000 | 18.390.000 |
| ОШ“ДЕСАНКА МАКСИМОВИЋ“ | 9.027.000 | 9.027.000 | 9.027.000 | 9.027.000 |
| ОШ „ХЕРОЈ ПИНКИ“ | 12.271.106 | 12.271.106 | 12.271.106 | 12.271.106 |
| ГИМНАЗИЈА „20.ОКТОБАР“ | 13.215.000 | 13.215.000 | 13.215.000 | 13.215.000 |
| ССШ „ДР.РАДИВОЈ УВАЛИЋ“ | 13.639.000 | 13.639.000 | 13.639.000 | 13.639.000 |
| ТШ“9.МАЈ“ | 23.690.000 | 23.690.000 | 23.690.000 | 23.690.000 |
| ЦЕНТАР ЗА СОЦИЈАЛНИ РАД | 31.646.916 | 31.646.916 | 31.646.916 | 31.646.916 |
| ДОМ ЗДРАВЉА | 32.750.078 | 32.750.078 | 32.750.078 | 32.750.078 |
| ЦРВЕНИ КРСТ | 9.894.080 | 9.894.080 | 9.894.080 | 9.894.080 |
| **УКУПНО** | **2.029.940.602** | **2.029.940.602** | **2.029.940.602** | **2.029.940.602** |

Предлози финансијских планова буџетских корисника за 2024. годину попуњавају се на основу достављеног обима средстава – лимита од стране Одељења за финансије и буџет. Од буџетских корисника се очекује да одговорно и у складу са својим надлежностима, а применом принципа рационализације расхода распореде предложени обим средстава по програмима, програмским активностима и пројектима. **Укупан предлог не сме да прелази укупан предложени обим средстава додељен буџетском кориснику. Уколико постоји захтев за додатна средства он се подноси на посебном обрасцу – са детаљним образложењем.**

**4. Смернице за исказивање расхода у предлозима финансијских планова**

Планирање масе средстава за плате запослених у 2024. години

Плате запослених у јавном сектору уређене су Законом о систему плата запослених у јавном сектору („Службени гласник РС”, број 18/16, 108/16, 113/17, 95/18, 86/19,157/20 и 123/21).

Плате запослених код корисника буџета локалне власти уређене су и у складу са Законом о платама у државним органима и јавним службама („Службени гласник РС”, бр. 34/01, 62/06...113/17-др.закон), Уредбом о коефицијентима за обрачун и исплату плата именованих и постављених лица и запослених у државним органима(„Службени гласник РС”, бр. 44/08–пречишћен текст, 2/12, 113/17-др.закон и 23/18, 95/18- др. закон, 86/19 – др.закон и 157/20 и 19/21, 48/21,123/21- др.закон).

Приликом обрачуна и исплате плата за запослене у предшколским установама и другим јавним службама (установе културе) примењује се Уредба о коефицијентима за обрачун и исплату плата запослених у јавним службама („Службени гласник РС”, бр. 44/01 – пречишћен текст, 2/12, 113/17-др.закон и 23/18, 95/18- др. закон, 86/19 – др.закон и 157/20, 19/21, 48/21,123/21- др.закон).

*Законом уређена основица за обрачун плата*

Приликом обрачуна и исплате плата запослених код корисника буџета локалне власти примењују се основице према закључцима Владе Републике Србије, до почетка примене одредаба Закона о систему плата запослених у јавном сектору.

Група конта 41 – Расходи за запослене

***Планирање масе средстава за плате у одлукама о буџету за 2024. годину***

Средства за плате задржана су на нивоу средстава планираних Законом о буџету Републике Србије за 2023. годину, а евентуална корекција износа планираних средстава за плате извршиће се у току буџетске процедуре на основу ревидиране Фискалне стратегије, Закона о буџету Републике Србије за 2024. годину и процене потребних средстава за расходе за запослене за 2024. годину.

**Средства за плате се планирају на бази броја запослених који раде, а не систематизованог броја запослених.**

Уколико локална власт не планира у својим одлукама о буџету за 2024. годину и не извршава укупна средства за обрачун и исплату плата на начин како је наведено, министар надлежан за послове финансија може привремено обуставити пренос трансферних средстава из буџета Републике Србије, односно припадајућег дела пореза на зараде и пореза на добит правних лица, док се висина средстава за плате не усклади са наведеним ограничењем.

Министар надлежан за послове финансија ближе ће уредити начин и садржај о броју запослених на неодрђено и одређено време у 2024. години.

Средства која су била планирана за ново запошљавање у 2024. години не могу се користити за повећање плата запослених који већ раде.

Као и у претходним годинама, и у буџетској 2024. години, не треба планирати обрачун и исплату поклона у новцу, божићних, годишњих и других врста награда, бонуса и примања запослених ради побољшања материјалног положаја и побољшања услова рада предвиђених посебним и појединачним колективним уговорима, за директне и индиректне кориснике буџетских средстава локалне власти, као и друга примања из члана 120. став 1. тачка 4. Закона о раду (''Службени гласник РС'', бр. 24/05, 61/05, 54/09, 32/13, 75/14, 13/17-УС, 113/17 и 95/18-аутентично тумачење) осим јубиларних награда за запослене који су то право стекли у 2024. години и новчаних честитки за децу запослених.

Такође, у 2024. години не могу се исплаћивати запосленима код директних и индиректних корисника буџетских средстава локалне власти, награде и бонуси који према међународним критеријумима представљају нестандардне, односно нетранспарентне облике награда и бонуса.

Остале економске класификације у оквиру групе 41 – Расходи за запослене, планирати крајње рестриктивно.

***Табеларни прикази:***

Јединице локалне власти су у обавези да у одлуци о буџету за 2024. годину, у делу буџета који садржи норме битне за извршење буџета, у посебној одредби искажу **број запослених на неодређено и одређено време, за које су у буџету јединице локалне власти обезбеђена средства.**

**Уколико се изменама или допунама Одлуке о буџету локалне власти мењају подаци достављени у Прилогу 1, неопходно је доставити измењене (допуњене) табеле са образложењем и документацијом која потврђује да је било неопходно извршити одређене промене у односу на усвојену Одлуку о буџету.**

Табела 1. је табела са податком о броју запослених у 2023. години и планираним бројем запослених у 2024. години, по корисницима буџета локалне власти, на економским класификацијама 411 и 412, по изворима финансирања.

Табела Т1 се аутоматски попуњава подацима из табела Т1.1, Т1.2 и Т1.3 које је потребно попунити.

* Т1 – Укупан број запослених чије се плате финансирају из свих извора на економским класификацијама 411 и 412;
* Т1.1 – Број запослених чије се плате финансирају из извора 01 на економским класификацијама 411 и 412;
* Т1.2 – Број запослених чије се плате финансирају из извора 04 на економским класификацијама 411 и 412;
* Т1.3 – Број запослених чије се плате финансирају из извора 05-08 на економским класификацијама 411 и 412.

Табеле Т1.1, Т1.2 и Т1.3 попуњавају се тако што се попуњавају колоне ''број запослених на неодређено време'' и ''број запослених на одређено време'' по корисницима и то само у редовима са празним ћелијама. Осенчене ћелије се не попуњавају.

**Указујемо да је обавезно да образложење Одлуке о буџету садржи Табелу 2** (у Прилогу 1. Упутства), у којој је неопходно попунити, упоредо по корисницима буџета локалне власти, на економским класификацијама 411 и 412, по изворима, следеће:

* маса средства за плате исплаћена за период I-X у 2023. години и планирана пројекција за период XI-XII у 2023. години у складу са одредбама члана 44. Закона о буџету Републике Србије за 2023. годину и
* планирана средства за плате за 2024. годину.

Приликом попуњавања Табеле 2. попуњавају се само колоне са масом средстава за плате по корисницима и изворима, тако што се уноси износ масе средстава само у редовима са празним ћелијама, а осенчене ћелије се не попуњавају. Колоне са бројем запослених се аутоматски попуњавају подацима из табеле Т1.

Табела 3. је табела са бројем запослених чије се плате исплаћују из буџета са осталих економских класификација.

Табела 4. представља приказ планираних и исплаћених средстава у 2023. години и планираних средстава у 2024. години на економској класификацији 416, као и пратећи број запослених по овом основу. Напомињемо да се у овој табели приказују планирана/исплаћена средства за јубиларне награде и/или по другом основу, при чему је потребно у табели нагласити који је основ у питању (награде и сл.).

Табела 5. односи се на преглед броја запослених и средства за плате у 2024. години по звањима и занимањима у органима јединица локалне власти, а у којој је потребно унети коефицијенте, додатке за минули рад, додатке за прековремени рад и приправност и број запослених у органима и организацијама локалне власти.

Табела 6. односи се на преглед исплаћених средстава на економским класификацијама 413-416 у 2023, као и планираним средствима у 2024. години.

Штампани формат табела Прилога 1- Преглед броја запослених и средстава за плате, треба имати печат и потпис одговорног лица као и број телефона.

Група конта 42 – Коришћење услуга и роба

У оквиру групе конта која с односе на куповину роба и услуга, потребно је реално планирати средства за ове намене у 2024. години, а нарочито за извршавање расхода на име сталних трошкова (421 – Стални трошкови).

Препорука је да буџетски корисници у буџетској процедури преиспитају и потребу смањења других накнада за рад, које нису обухваћене Законом (уговори о делу, уговори о привремено повременим пословима и др).

Посебно је приликом планирања ове групе конта потребан крајње реалан приступ и са аспекта Закона о роковима измирења новчаних обавеза у комерцијалним трансакцијама.

Tакође, потребно је преиспитати оправданост и основаност формираних комисија и других радних тела, као и оснивање нових, имајући у виду извештај Државне ревизорске инсититуције о сврсисходности-оправданости формирања комисија и других сталних и привремених комисија и радних тела у јавном сектору.

Група конта 45 - Субвенције

У оквиру субвенција неопходно је преиспитати све програме по основу којих се додељују субвенције. Приликом планирања средстава за субвенције и њихових намена посебно треба имати у виду све прописе који се тичу контроле државне помоћи.

Група конта 48 – Остали расходи

Приликом планирања наведених расхода, треба имати у виду да се услед недовољног износа средстава на економској класификацији 483 – Новчане казне и пенали по решењу судова, иста повећава смањењем осталих економских класификација, на којима је, због наведеног, неопходно прилагодити преузимање обавеза, како би се на тај начин спречило стварање доцњи.

Финансијска помоћ Европске уније (ИПА I и ИПА II1 )

Један од извора финансирања пројеката на локалном нивоу је и финансијска помоћ Европске уније, у оквиру спровођења помоћи према правилима инструмента претприступне помоћи (ИПА II и ИПА III), а у складу са Законом о потврђивању Оквирног споразума између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА II) (''Службени гласник РС – међународни уговори'' број: 19/14) и Законом о потврђивању Оквирног споразума о финансијском партнерству између Републике Србије и Европске комисије о правилима за спровођење финансијске помоћи Европске уније Републици Србији у оквиру инструмента за претприступну помоћ (ИПА III) („Службени гласник РС – међународни уговори”, број: 6/22 од 12. децембра 2022. године).

На основу финансијских споразума потписаних између Владе Републике Србије и Европске комисије, који се односе на спровођење пројеката претприступне помоћи неопходно је обезбедити одговарајући износ средства националног учешћа.

Директни корисници средстава буџета локалне власти, у случају када су крајњи корисници програма и пројекта инструмента претприступне помоћи, дужни су да обезбеде износ националног учешћа према правилима уговарања и набавки које дефинише и објављује Европска комисија за спровођење спољних акција (тзв. PRAG правила2 ). Процедуру јавних набавки спроводи Тело за уговарање 3 (Министарство финансија – Сектор за уговарање и финансирање програма из средстава ЕУ).

У моменту планирања финансијских средстава намењених за национално учешће на локалном нивоу у оквиру одобрених пројеката и програма, потребно је поштовати следећа правила:

•Корисници буџетских средстава одговорни су за правилно планирање, у складу са предвиђеном динамиком спровођења, износа расхода и/или издатака за финансирање учешћа Републике Србије у спровођењу финансијске помоћи ЕУ4 ;

•Буџетски корисници, који не испланирају довољан износ средстава за финансирање учешћа Републике Србије у спровођењу финансијске помоћи ЕУ, морају да изврше преусмеравање средстава са других својих апропријација и/или програма 5 ;

•Средства планирана за финансирање учешћа Републике Србије у спровођењу финансијске помоћи ЕУ не могу се користити у друге сврхе;

•Имајући у виду да је реализација годишњег ИПА програма вишегодишња и да се не подудара са националном буџетском годином, потребно је распоредити опредељена средства из једне године буџета ЕУ у неколико година буџета Републике Србије у складу са Планом јавних набавки 6 и уговором дефинисаном динамиком спровођења 7 ;

•Буџетски корисници расходе и/или издатке планирају у оквиру шифре пројеката и програма за које је предвиђено финансирање из извора 01 – општи приход буџета (за део којим се финансира национално учешће).

• У складу са Оквирним споразумима, Република Србија мора да обезбеди средства за надокнаду нерегуларно утрошених средстава (као последицу неправилности или превара), у случају када није могуће наплатити настале дугове, па у складу са наведеним буџетски корисници планирају расходе и/или издатке на име покрића надокнаде нерегуларно утрошених средстава у складу са процењеном вредношћу исте (која је настала као последица неправилности или превара), а у случају када није могуће наплатити настале дугове, на економској класификацији 485 – Накнада штете за повреде или штету нанету од стране државних органа, у оквиру шифре програма и пројекта.

• У случају да су буџетски корисници потписници уговора о бесповратним средствима (грантова) одговорни су и за планирање трошкова на извору 01 на име насталих нерегуларности.

•Приликом планирања средстава за национално учешће не треба у предлогу финансијских планова урачунавати трошкове ПДВ 8 .

•Буџетски корисници одговорни су и за планирање трошкова на извору 01 на име камата због кашњења у плаћању и пенала/казни које настају приликом сповођења програма и пројекта.

•За уговоре о радовима, у случају да је потребно да се обезбеде средства на име трошкова за додатне и/или непредвиђене радове, неопходно је да буџетски корисници планирају већи износ националног учешћа, у складу са процењеном вредношћу додатних и/или непредвиђених радова.

•За FIDIC уговоре о радовима неопходно је да у 2024. години буџетски корисници планирају средства на извору 01 за покриће трошкова комисије за решавање спорова.

• У складу са релевантним финансијским споразумима и Планом јавних набавки Сектора за уговарање и финансирање програма из средстава ЕУ Министарства финансија, као и у складу са уговором дефинисаном динамиком спровођења, буџетски корисници локалне власти у обавези су да обезбеде средства националног учешћа.

**5. Смернице за исказивање издатака за капиталне пројекте**

Класа 5 - Издаци за нефинансијску имовину

У циљу ефикасног планирања, важно је да корисници исказују као издатке за текуће поправке и одржавање зграда, објеката и опреме (за молерске, зидарске радове, поправке електронске и електричне опреме, замена санитарија, радијатора и сличне послове), којима се чувa упoтрeбнa врeднoст зграда, објеката и опреме у стaњу кoje je билo у трeнутку изгрaдњe, oднoснo рeкoнструкциje, којима се обезбеђује одржавање објекта на задовољавајућем нивоу употребљивости, који се изводе у циљу спречавања оштећења која настају употребом објекта или опреме и **којима се неувећава њиховa инвестициона вредност**, планирају на апропријацији економске класификације 425 – Текуће поправке и одржавање, док средства за капитално одржавање (знaчajни, дугoрoчни рaдoви нa рeнoвирaњу и унaпрeђeњу пoстojeћих oбjeкaтa и опреме, адаптација, реконструкција, санација и др.), треба да планирају на контима класе 5.

Приликом планирања и реализације капиталних пројакта јединице локалне самоуправе треба увек да имају у виду периода који је потребан за реализацију пројеката и динамике плаћања који прати исти, те да сходно наведеном размотре могућност вишегодишњег финансирања истих, а у циљу спречавања оптерећења буџета.

Такође, приликом приказивања издатака за капиталне пројекте у буџету за 2023. годину и наредне две године, потребно је приказати не само оне капиталне пројекте који ће бити започети и реализовани у 2024. години, већ и оне који су започети у претходним годинама а чија је реализација у току и при томе навести све релевантне податке везане за исте (годину почетка финансирања, годину завршетка финансирања, укупну вредност пројекта, изворе финансирања, тј. приходе из буџета, трансфере од других нивоа власти итд.).

Капитални пројекти и њихов значај

Капитални пројекти су пројекти изградње и капиталног одржавањаз града и грађевинских објеката инфраструктуре од интереса за локалну власт, укључујући услуге пројектног планирања које је саставни део пројекта, обезбеђивање земљишта за изградњу, као и пројекти који подразумевају улагања у опрему, машине и другу нефинансијску имовину, а у функцији су јавног интереса.

Капитални пројекти планирају се и укључују у буџет у складу са одредбама Уредбе о управљању капиталним пројектима („Службени гласник РС”, бр. 51/19 и 139/22).

**6. Поступак и динамика достављања предлога финансијских планова буџетских корисника**

Предлог финансијског плана корисника буџетских средстава за 2024. годину потребно је израдити према овом Упутству и исти треба да садржи обрасце и табеле које чине саставни део овог упутства, и то:

1. Прилог 1–Преглед броја запослених и средстава за плате (са припадајућим табелама),
2. Обрасци за програмско буџетирање (програми, програмске активности/пројекти)
3. Финансијски план,
4. Образложење финансијског плана,
5. Захтев за додотана средства са образложењем,
6. Извештај о учинку програма за првих шест месеци 2023. године.

Потребно је да се предложени расходи искажу према очекиваним изворима средстава: приходи из буџета општине и остали приходи индиректних корисника (донације, приходи које индиректни корисници остварују из изворних активности – сопствени приходи). Обавезно је навести све расходе који се планирају из сопствених прихода, с обзиром да је услов за коришћење остварених сопствених прихода планиран расход у буџету из тог извора.

**Предлог финансијског плана прихода и примања приказати на шестоцифреном нивоу, а предлог плана расхода и издатака приказати на четвороцифреном нивоу конта.**

Ово упутство и потребне табеле налазе се на интернет страници Општине Бачка Паланка [www.backapalanka.rs](http://www.backapalanka.rs). Предлог се доставља у писаном облику, потписан од стране овлашћеног лица буџетског корисника и оверен печатом. Буџетски корисници дужни су на својим интернет страницама објављивати годишње финансијске извештаје и годишњи извештај о учинку програма.

Предлог Вашег финансијског плана за 2024. годину и пројекцијe за 2025. и 2026. годину, са образложењем и попуњеним прилозима, доставите Одељењу за финансије и буџет, најкасније до 18. августа 2023. године.

**С поштовањем,**

**Руководилац Одељења за финансије и буџет,**

**Маја Пилиповић**